Rockerkrigen var også kostbar for [[politi]]et, der kæmpede hårdt for at få standset blodsudgydelserne. Alene i overarbejde for politibetjentene blev omkostningerne sat til omkring 50-75 mio. kroner. Oveni kom [[samfundet]]s reaktion: Der blev bygget særligt sikrede afdelinger i [[Statsfængslet i Vridsløselille|statsfængslerne i Vridsløse]] og i det nu nedlagte [[Horsens Statsfængsel|Horsens]] for at holde de to klubbers medlemmer fra hinanden, når de afsonede de mange straffe, der blev uddelt til deltagerne i Den Store Nordiske Rockerkrig. Flere af de dømte fik [[Livsvarigt fængsel|fængsel på livstid]] for drab og drabsforsøg under opgøret – de livstidsdømte er [[Jørgen "Fehår" Nielsen]], [[Niels Poulsen]] og [[Vagn Smidt]].
Levende_personer Personbillede_savnes